Канешне, сітуацыя ў народнай гаспадарцы складаная, і ўсе прадпрымальнікі адчуваюць гэта праз скарачэнне попыту на паслугі і тавары. Аднак з кожнай праблемай можна справіцца, калі ставіць перад сабой рэальныя мэты і дасягаць іх правільнымі спосабамі. Таму можна смела параўноўваць задачы, якія акрэсліў беларускі лідар, з ключавымі пунктамі бізнес-планаў, што распрацоўвае кожны прадпрымальнік. Падабенства атрымліваецца амаль поўнае, і гэта не дзіўна: законы эканамічнага развіцця аднолькавыя як для асобнага прадпрыемства, так і для краіны ў цэлым.